Rhys Nanmor

Un o Feirdd yr Uchelwyr oedd Rhys Nanmor (bl. 1485 - 1513). Roedd yn frodor o ardal Meirionnydd a ddaeth yn fardd teulu Syr Rhys ap Thomas yn ne Cymru. Roedd yn gyfaill i'r bardd Lewys Môn.Eurys I. Rowlands (gol.), Gwaith Lewys Môn (Gwasg Prifysgol Cymru, 1975).

Bywgraffiad
Roedd Rhys yn fab i Faredudd ab Ieuan a Nest, ferch Owain ap Iorwerth o Nanmor, Feirionnydd (Gwynedd).

Roedd yn ddisgybl barddol i Dafydd Nanmor. Ei gerdd fwyaf adnabyddus yw'r cywydd brud am Harri Tudur o'r enw 'Yr Awdl Fraith' (ni ddylid ei chymysgu â'r awdl arall o'r un enw a briodolir i Taliesin Ben Beirdd ac sy'n cyfeirio at y Cymry yn cadw ei hiaith a "Gwyllt Walia"). Canodd farwnad i Arthur, mab hynaf Harri Tudur, a fu farw'n ieuanc yn 1502.

Canodd sawl cerdd i Syr Rhys a'i deulu. Roedd yn adnabod y bardd Tudur Aled a cheir cyfres o englynion i'w gilydd. Canodd ei gyfaill Lewys Môn farwnad iddo.Meic Stephens (gol.), Cydymaith i Lenyddiaeth Cymru (Gwasg Prifysgol Cymru).

Cyfeiriadau

Categori:Beirdd Cymraeg
Categori:Beirdd yr Uchelwyr
Categori:Genedigaethau'r 15fed ganrif
Categori:Llenorion y 15fed ganrif o Gymru
Categori:Llenorion yr 16eg ganrif o Gymru
Categori:Marwolaethau'r 16eg ganrif
Categori:Pobl o Feirionnydd